Mainioksi ryhmäksi meidänkin toimestamme todettu Steve ’N’ Seagulls on julkaissut kakkoslevynsä Brothers In Farms.

Ja nythän on käynyt niin että tämä ko. levytys on noussut Yhdysvaltojen levymyyntiä mittaavan Billboardin listan ykköseksi Bluegrass Albums -sarjassa. Listaa voi ihmetellä täällä.

USA:n markkina-alue on maailman suurin, eikä suomalaisyhtyeen paalupaikkasijoitus rapakon takana ole ”ihan” peruskauraa.

Steve ’N’ Seagulls starttaa jenkkikiertueensa Brooklynista 23. syyskuuta eli ajoituskin on varsin mainio. Koko kiertueen näkee täällä.

– Aika hullulta ja samalla mahtavalta tuo Billboardin listasijoitus toki tuntuu. Onhan se nyt hienoa lähteä torstaina kiertämään Amerikan mannerta. Saapa nähdä, miten tämä sijoitus vaikuttaa keikkojen kävijämäärään, banjomestari Hermann tuumii.

Ei kai tässä voi todeta muuta kuin että ässät lentävät tänään(kin) korkealla: